欧洲疫情反复,但无阻体育赛事闭门作赛.除咗10月4日只限精英选手嘅伦敦马拉松,9月4日比利时布鲁塞尔亦会上演钻石田径联赛.呢站叫做 "AG Memorial Van Damme",Ivo Van Damme 系比利时奥运代表,于1976年参加蒙特利尔 (Montreal) 奥运期间,因交通意外丧命.1977年比利时为咗纪念呢位田径名将,就以呢项比赛纪念佢.
今年因疫情关系,赛事闭门作赛,但仍吸引唔少顶尖选手参战.其中最受注目一项赛事,就系"一小时挑战赛"(One Hour Run).呢场比赛无论男子组同女子组,都系星光熠熠.
唔使多介绍,呢位4项奥运冠军曾经纵横田径场.2017年转战路赛跑马拉松,但于2019年芝加哥马拉松后,又计划于东京奥运重返田径跑道.呢次布鲁塞尔赛事,系佢芝马后第一场正规比赛,佢话好想打破21285米世界纪录,为佢进击奥运打一口强心针.
Abdi 既有主场之利,状态亦大熟大勇.佢喺今年3月东京马拉松跑出2:04:49,打破比利时国家纪录.而佢曾于英国一场非正规比赛,半马跑出1:00:42.佢只要保持状态,打破 One Hour Run 纪录不是梦!
2019年芝加哥马拉松跑出 2:14:04 女子世界纪录,今年2月于阿联酋一场半马赛跑出1:04:49,实力无容置疑,外界视呢次为最有可能打破世界纪录嘅一位.
World Athletics 排名第一嘅女子径赛选手 (田径赛),10000米,1500米及5000米世界冠军,亦以1:05:15 半马成绩成为荷兰国家纪录.Hassan 早前公开表示,好想喺呢场 One Hour Run 打破纪录咁话.
今年东京马拉松以2:18:35 得第6,去年于丹麦一场半马赛成绩为1:05:57.今年27岁,仍有进步空间.
自细肥仔一名,后来因发现患有脂肪肝,决心多做运动注重健康,曾参加并完成毅行者,关注所有健康资讯.